burgasdotpro/wikipedia huggingface dataset:
Acetobakter

Acetobakter (lat. "Acetobacter") je rod baktérií z čeľade Acetobacteraceae.
Charakteristika.
Ide o aeróbne gramnegatívne baktérie so schopnosťou oxidácie etanolu na kyselinu octovú (tzv. octové kvasenie).
Baktérie z tohto rodu majú oválny až paličkovitý tvar; ak sú pohyblivé, bičíky majú po celom tele. Dokážu prežiť v prostredí s nízkym pH (až 4,5), netvoria endospóry a majú zásadne aeróbny (kyslík využívajúci) metabolizmus. Dokážu vytvárať celulózu. V 90. rokoch 20. storočia bolo známych približne 50 druhov.
Využívajú sa na výrobu vitamínu C, octu a kyseliny glukónovej. Majú však i nežiaduce efekty, napríklad pri octovatení nápojov vyrábaných kvasením (víno, pivo a pod.).
Gaetano Scirea

Gaetano Scirea (* 25. máj 1953, Cernusco sul Naviglio, Taliansko – † 2. september 1989, Babsk, Poľsko) bol taliansky futbalista, ktorý takmer celú kariéru strávil v tíme Juventus FC. S talianskou reprezentáciou získal v roku 1982 titul majstra sveta.
Luna 21

Luna 21, alebo Lunochod 2 bola sovietska kozmická sonda, ktorá v roku 1973 pristála na Mesiac a druhýkrát tam dopravila robotické vozidlo typu Lunochod. 
Mesačná sonda Luna 21 bola z technologického hľadiska takmer rovnaká ako jej predchodkyňa Luna 17. Bolo však na nej uskutočnených niekoľko modifikácii, vďaka čomu celková hmotnosť Lunochodu 2 stúpla na .
Luna 21 štartovala 8. januára 1973 z kozmodrómu Bajkonur pomocou nosnej rakety Proton-K. Na selenocentrickú obežnú dráhu bola navedená 12. januára a po korekciách dráhy úspešne pristála 15. januára o 22:35 UTC na mesačnom povrchu v 60 kilometrovom kráteri Le Monnier vo východnej oblasti Mora Jasu. 16. januára o 01:14 UTC zišlo vozidlo Lunochod 2 z pristávacej plošiny a po uvedení solárnych panelov do pracovnej polohy spustilo svoj dlhodobý prieskumný program. Jeho činnosť však bola predčasne ukončená 4. júna 1973 pravdepodobne pre poruchu, ktorú zapríčinila nehoda v malom kráteri, ktorý Lunochod skúmal. Pri jeho výskume sa totiž veko slnečných batérii pravdepodobne dotklo strmej steny krátera, čo spôsobilo ich pokrytie vrstvou regolitu. Keď bolo veko na mesačnú noc zavreté, časť prachu pravdepodobne napadala do termoregulačných radiátorov, čo v konečnom dôsledku spôsobilo fatálne prehriatie roveru a tak sa s ním po skončení mesačnej noci nepodarilo opätovne nadviazať spojenie.
Napriek predčasnému ukončeniu činnosti stihol Lunochod 2 odoslať 80 000 televíznych záberov povrchu a nasnímať 86 panoramatických fotografii. Po mesačnom povrchu navyše najazdil plných , čo je do dnešných dní rekord v rámci kozmických vozidiel.
Tomáš Okrouhlický

Tomáš Okrouhlický (* 4. november 1985, Praha) je český profesionálny cyklista, ktorý preteká za tím AC Sparta Praha cycling.
Rostislav Krotký

Rostislav Krotký (* 19. október 1976) je český profesionálny cyklista, ktorý preteká za tímy AC Sparta Praha cycling a Vysočina Cycling. Cyklistike sa venuje od svojich 16 rokov. Okrem nej má rád bežecké lyžovanie.
V roku 2012 založil cyklistický tím Vysočina Cycling.
Vysočina Cycling.
Rostislav Krotký založil v roku 2012 cyklistický tím Vysočina Cycling. Je jeho zakladateľ a taktiež jazdec popri pôsobení v tíme AC Sparta Praha cycling. Projekt Vysočina Cycling je zameraný na podporu výkonnostnej cyklistiky na Vysočine a to predovšetkým cyklistiky cestnej, ale nie iba.
V tíme sú jazdci rôznych vekových kategórií: starší, mladší i kadeti (mládež). Okrem Krotkého za tím preteká taktiež jeho tímový kolega z AC Sparta Praha cycling Martin Hunal. Ďalšie mená: Jaroslav Sláma, Lukáš Tomášek, Tomáš Poslušný...
Medzi úspechy tímu patrí 2. miesto 5. etapy medzinárodných cyklistických etapových pretekov mužov Vysočina, ktoré získal Martin Hunal a 2. miesto celkovo vrcharská súťaž Rostislav Krotký.
Vzdelanie.
Okrem profesionálnej cyklistiky sa Krotký venuje programovaniu. Vyštudoval VUT Brno, Fakulta elektrotechniky a informatiky v odbore Kybernetika, automatizácia a meranie – Ing.
Jiří Nesveda

Jiří Nesveda (* 14. máj 1985) je český profesionálny cyklista, ktorý preteká za tím AC Sparta Praha cycling.
Tomka (priezvisko)

Tomka je slovenské priezvisko odvodené od mena Tomáš. Najčastejšie je (s výrazným odstupom) v obci Podhradie (okres Martin), potom v Handlovej, Martine a v Topoľčanoch.
Známi nositelia.
Pozri v článku Tomka.
Kallirhoé (dcéra Achelóa)

Kallirhoé alebo Kallirhoa (starogr. "Καλλιρρόη" – "Kallirhoé", ) je v gréckej mytológii dcéra riečneho boha Achelóa, druhá manželka hrdinu Alkmaióna.
Kallirhoé bola druhou manželkou Alkmaióna z Argu, účastníka vojny epigonov proti Tébam, v ktorej pomstili smrť svojich otcov z predošlej neúspešnej vojenskej výpravy. Keď sa Alkmaión dozvedel, že jeho matku Erifylu podplatili Tébania náhrdelníkom tébskej kráľovnej Harmonie, aby otca Amfiaraa poslala do vojny a on kvôli nej v boji zomrel, matku za túto zradu zavraždil. Umierajúca matka ho ešte stihla prekliať so slovami, aby mu žiadna zem neposkytla útočište. Prenasledovaný bohyňami pomsty Erínyami sa Alkmaión rozlúčil s manželkou Arsinou a odišiel z Argu do Delfskej veštiarne k Pýtii po radu, ako sa kliatby zbaviť. Tá mu poradila, aby sa usadil v zemi, ktorá v čase vyslovenia kliatby ešte neexistovala. 
Po dlhom putovaní takú zem našiel. Bola vytvorená nánosmi piesku rieky boha Achelóa. Boh rieky ho následne očistil od viny a dal mu za manželku svoju dcéru Kallirhou. Manželia potom žili šťastne a narodili sa im dvaja synovia. Toto šťastie však netrvalo dlho, lebo Alkmaión sa rozhodol zmocniť náhrdelníka Harmióny, ktorý v tom čase patril Fégeovi, otcovi jeho bývalej manželky. Keď potom Alkmaión prišiel do Psófidy, mesta v Arkádii, kde Fégeus vládol, vyšlo najavo, že Arsinou opustil a znova sa oženil, Fégeus sa po tejto správe tak rozhorčil, že naviedol svojim synov Pronoa a Agénora, aby ho zavraždili. 
Kallirhoé sa o smrti manžela onedlho dozvedela a rozhodla sa ho okamžite pomstiť. V modlitbách prosila najvyššieho boha Dia, aby jej maličkých synov Akarnana a Amfotera premenil na dospelých mužov a Zeus jej prosbe vyhovel a počas jedinej noci deti vyrástli na statných mládencov. Tí následne odišli do Arkádie, kde Fégea a jeho dvoch synov zabili.
Premenenie Pána

Premenenie Pána alebo Sväté premenenie nášho Pána, Boha a Spasiteľa Ježiša Krista (gr. Μεταμόρφωσις του Κυρίου και Θεού και Σωτήρος ημών Ιησού Χριστού, csl. Преображенїе Господа Бога и Спаса нашего Іисуса Христа) je jedným z dvanástich veľkých sviatkov v gréckokatolíckej a pravoslávnej cirkvi, v rímskokatolíckej cirkvi je tiež jedným z významných sviatkov cirkevného roka. Slávi sa 6. augusta. Zmienky o slávení tohto sviatku existujú už od 4. storočia.
Sviatok pripomína Ježišovo premenenie na vrchu Tábor pred apoštolmi Petrom, Jakubom a Jánom. Udalosť zachytávajú všetci evanjelisti okrem Jána (Mt 17,1–6; Mk 9,1–8; Lk 9,28–36). Toto premenenie bolo predobrazom Vzkriesenia Ježiša Krista a zároveň zjavením jeho božskej slávy a krásy, bolo predchuťou nášho budúceho videnia Boha, našej účasti na božskej prirodzenosti.
Sviatok v byzantskom obrade.
V byzantskom obrade má Premenenie Pána jeden deň predsviatku (5. augusta), a obdobie posviatku, ktoré sa uzatvára 13. augusta. Špecifikom je, že sviatok pripadá do obdobia Uspenského pôstu (Spasivky). Podľa tradičných predpisov (dnes dobrovoľných) je v deň sviatku je dovolené jesť rybu. V tento deň sa tradične koná posvätenie hrozna, resp. posvätenie ovocia.
Bohoslužobné texty sviatku sú dielami sv. Kozmu Majumského a sv. Jána Damaského. Spájajú udalosť Premenenia s utrpením a vzkriesením Ježiša Krista. 
Tropár sviatku: "Premenil si sa na hore, Kriste Bože, * a ukázal si učeníkom svoju slávu, * nakoľko toho boli schopní. * Nech aj nám hriešnym svieti tvoje svetlo * na príhovor Bohorodičky. ** Sláva tebe, Darca svetla."
Šnupací tabak

Šnupací tabak, šňupavý tabak, alebo snuff je zmes pomletých tabakových listov jedného alebo viacerých druhov, často s prímesou aromatických látok, ktorá sa užíva vdychovaním nosom. Rovnako ako ostatné tabakové výrobky obsahuje aj šnupací tabak návykovú látku nikotín, ktorá sa do tela vstrebáva cez nosnú sliznicu a zaručuje rýchly nástup efektov nikotínu. Tradične sa vdychuje štipka tabaku z pomedzi palca a ukazováka, z chrbátu ruky, alebo sa využíva metóda "boxcar" - z nechtu palca obaleného ukazovákom.
Tabaky bývajú často ochutené. Populárne príchute sú najmä bergamot, plod Marhule obyčajnej, mentol a Eukalyptus, Whisky a iné liehoviny, ovocia, kvety a byliny. Šňupacie tabaky sú dostupné s rôznymi stupňami mletia tabaku, vlhkosti (obsahu vody alebo oleja), vyrobené z rôznych druhov tabaku a postup ich výroby je rozdielny medzi výrobcami.
V Európe je šnupací tabak známy od 17. storočia. Do Európy sa dostal z Ameriky, najmä Brazílie.
Medzi najväčších výrobcov patria v súčasnosti spoločnosti Bernard Schnupftabak (zal. 1733), Wilsons of Sharrow (zal. 1737), Gawith Hoggarth a Pöschl.
Výroba šňupacieho tabaku začína pomletím tabakových listov na prach alebo malé častice v mlynoch. Táto "múka" sa zmieša s vodou alebo pri germánskych tabakoch najčastejšie s parafínovým olejom, dodá sa mu príchuť a zvýši sa jeho zásaditosť vo väčšine prípadov sódou alebo uhličitanom draselným. Toto zaistí prísun nikotínu do tela.
História.
Prví známi výrobcovia šňupacieho tabaku boli kmene v Brazílii.
V roku 1493 na druhej výprave Krištofa Kolumba do Nového sveta videl Ramón Pané v Karibiku kmene užívajúce šňupací tabak a priniesol ho do Španielska.
Acetoctan etylový

Acetoctan etylový (iné názvy: etylester kyseliny acetoctovej, etylester kyseliny 3-oxobutánovej) je bezfarebná kvapalina, ktorá je významným medziproduktom viacerých organických syntéz. Tvorí ju zmes ketoformy (CH3COCH2COOC2H5; 91,6%) a enolformy (CH3C(OH)=CHCOOC2H5; zvyšok):
formula_1
Výroba.
Laboratórne vzniká Claisenovou reakciou:
Priemyselne sa vyrába adíciou etanolu na diketén:
Využitie.
Významný medziprodukt, výroba farbív, liečiv a ďalšie.
Medzinárodné letisko Inčchon

Medzinárodné letisko Inčchon (), (IATA: ICN, ICAO: RKSI) je najväčšie letisko v Južnej Kórei, hlavné letisko Soulu a jeho oblasti a jedno z najväčších a najrušnejších letísk na svete. Od spoločnosti Airports Council International je už letisko sedem rokov (2005 – 2012) ocenené za najlepšie letisko po celom svete. Letisko má vlastné golfové ihrisko, kúpele, súkromné spálne, klzisko, kasíno, vnútorné záhrady a Múzeum kórejskej kultúry. Odbavenie po prílete trvá 12 minút a odbavenie pri odlete trvá 16 minút, čo je vysoko nad štandardmi, ktoré trvajú 45–60 minút. 
Nachádza sa 48 km západne od Soulu, ktorý je hlavným a najväčším mestom Južnej Kórey. Letisko slúži ako hlavné letisko pre spoločnosti Korean Air, Asiana Airlines a Polar Air Cargo. Je hlavným letiskom pre medzinárodnú civilnú leteckú a nákladnú dopravu vo východnej Ázii. Medzinárodné letisko Inčchon je v súčasnosti ôsme najrušnejšie letisko v počte odbavených cestujúcich v Ázii, štvrté najrušnejšie letisko v nákladnej doprave a v roku 2010 bolo ôsme najrušnejšie letisko na svete.
Old Firehand

Old Firehand môže byť:
Winnetou

Winnetou alebo Vinnetou môže byť:
Vinnetou môže byť aj:
Winnetou môže byť aj:
Poznámka.
Tvar "Vinnetou" je 1. český tvar, 2. tvar používaný vo väčšine slovenských názvoch filmových a televíznych diel okrem toho z roku 2016, 3. tvar používaný v niektorých slovenských prekladoch kníh. Tvar "Winnetou" sa používa v ostatných prípadoch, pričom ale najnovšie slovenské preklady kníh (napr. z roku 2019) používajú tvar "Vinetu". Pozri aj článok Karl May.
Teofil Kwiatkowski

Teofil Antoni Jaxa Kwiatkowski (* 21. február 1809, Pułtusk, Poľsko† 14. august 1891, Avallon, Francúzsko) bol poľský maliar obdobia romantizmu.
Životopis.
V rokoch 182530 študoval u Antoniego Brodowského a Antoniho Blanka vo Varšave. Zúčastnil sa Novembrového povstania a po jeho potlačení odišiel do emigrácie do Francúzska. S touto krajinou zostal spojený celý život. Najskôr býval v Avignone a potom sa presťahoval do Paríža, kde pokračoval v štúdiu maliarstva u Leona Cognieta. Na jeho tvorbu mali veľký vplyv Ary Scheffer, Ingres, Couture a Delacroix. Priatelil sa s Mickiewiczom a Chopinom, ktorého mal v osobitnej obľube a maľoval fantazijné ilustračné obrázky k jeho múzickým dielam. Tvoril pastely, akvarely i miniatúry. Maľoval francúzsku krajinu, portréty i alegorické výjavy. Na jeho obrazoch je zrejmý cit pre farbu.
Amykos

Amykos (starogr. "Ἄμυκος" – "Amykos", ) môže byť:
Acetofenón

Acetofenón (iné názvy: acetylbenzén,fenylmetylketón) je bezfarebná kvapalina so vzorcom C6H5COCH3.
Výroba.
Acetylácia benzénu acetylchloridom (katalyzátor chlorid hlinitý):
Využitie.
Acetofenón sa používa ako fotosenzibilizátor, katalyzátor polymerizácie alkénov, vo farmaceutickej a kozmetickej výrobe.
Amycus

Amycus môže byť:
Al-ittihád at-tajarán

Al-ittihád at-tajarán ang. Etihad Airways (arabsky الإتحاد, al-ittihád) je hlavný letecký dopravca emirátu Abú Zabí (Spojené arabské emiráty). Spoločnosť bola založená v roku 2003 a prvý let sa konal v novembri 2003.
Etihad operuje s viac ako 1000 letmi každý týždeň do 70 destinácií v 46 štátoch sveta. Najviac letov smeruje do Európy a Ázie. Hlavná základňa sa nachádza v Abú Zabí International Airport a centrálna kancelária v Khalifa City A v Abú Zabí. Ďalšie regionálne kancelárie sú v Sydney, New Yorku a Manchesteri.
V roku 2010 prepravil al-ittihád 7,1 miliónov v porovnaní s 340 000 pasažiermi v roku 2004. Prevádzkuje tiež nákladnú leteckú dopravu pod názvom Etihad Crystal Cargo.
Flotila.
Flotila spoločnosti Etihad Airways (máj 2013):
Al-chutút al-džawwíja al-kataríja

Al-chutút al-džawwíja al-kataríja ang. Qatar Airways Q.C.S.C. (arabsky: القطرية,al-Kataríja) letecká spoločnosť so sídlom v Katare v Dauha Airways Tower. So svojimi 110 lietadlami (2012) lieta do viac ako 100 medzinárodných destinácií v celej Afrike, strednej a južnej Ázii, Európe, Ďalekom Východe, na Strednom východe, Amerike a Oceánii. Základňu má v Dauha. Spoločnosť má viac ako 20 000 zamestnancov, 14 000 ľudí zamestnaných priamo a ďalších 6 000 vo svojich dcérskych spoločnostiach.
Flotila.
Aktuálna flotila.
Flotila spoločnosti Qatar Airways z decembra 2012, priemerný vek 5,3 roka:
Svetová liga

Svetová liga môže byť:
Twenty-five Year Award

Twenty-five Year Award je cena Amerického inštitútu architektov ("The American Institute of Architects"), udeľovaná projektom dokončeným pred 25 až 35 rokmi. Podmienkou je, aby architekt projektu mal v čase vzniku stavby pracovnú licenciu na území Spojených štátov amerických.
Kozmické centrum Satiša Dhawana

Kozmické centrum Satiša Dhawana, predtým nazývané Sriharikota High Altitude Range, alebo jednoducho kozmodróm Šríharikota, je indický kozmodróm, ktorý sa nachádza v indickom štáte Ándhrapradéš na ostrove Šríharikota na pobreží Bengálskeho zálivu. V súčasnosti ide o jediný indický kozmodróm a štartujú (resp. štartovali) z neho nosné rakety SLV, ASLV, PSLV, GSLV a LVM 3.
Ostrov Šríharikota sa nachádza asi od sídla indickej kozmickej agentúry Indian Space Research Organization (ISRO) v Bangalúre. Od roku 1971 slúžil ako raketová strelnica na vypúšťanie suborbitálnych sondážnych rakiet, výstavba samotného kozmodrómu sa začala v roku 1974. 10. augusta 1979 z neho prebehol prvý indický pokus o vypustenie vlastného satelitu, nosná raketa SLV sa však zrútila krátko po štarte do mora. K prvému úspešnému orbitálnemu štartu došlo 18. júla 1980 a raketa SLV pri ňom vyniesla prvý indický satelit Rohini. 
Postupne sa kozmodróm rozširoval a v súčasnosti sa na ňom nachádzajú dve kompletné štartovacie rampy, tretia je vo výstavbe. V roku 2002 bol kozmodróm premenovaný na počesť Satiša Dhawana, jedného z hlavných pionierov indickej kozmonautiky. 23. februára 2004 došlo v budove výrobného závodu na tuhé pohonné látky, ktorý je súčasťou kozmodrómu, k výbuchu, pri ktorom zahynulo 6 pracovníkov kozmodrómu. Dňa 22. októbra 2008 odtiaľto odštartovala prvá indická sonda Čandraján 1 k Mesiacu. Štart aj misia bola úspešná. Dňa 22. júla 2019 odtiaľto odštartovala druhá indická mesačná sonda Čandraján 2.
Glajcha

Glajcha môže znamenať:
Koktail

Koktail alebo kokteil je nápoj vytvorený zmiešaním niekoľkých alkoholických či nealkoholických nápojových surovín. 
Miešaním koktailov sa zaoberajú barmani, ktorí často predvádzajú divákom akrobaciu pohybov s pohármi, fľašami s nápojmi, lyžicami naplnenými ovocím alebo ľadom či inými prísadami a surovinami. Na miešanie koktailov sa používa šejker, čo je zväčša kovová nádoba s veľkosťou pohára, do ktorej sa suroviny nalejú, šejker sa priklopí pohárom a zmes sa trasením zmieša. Zo šejkru sa koktail naleje do pohára.
Medzi najznámejšie alkoholické koktaily patria Bloody Mary, Mojito, Piña Colada, Daiquiri.
Medzi najobľúbenejšie nealkoholické koktaily patria nápoje vyrábané z mlieka. Tie bývajú dochutené ďalšími pochutinami ako je vanilka, mixované ovocie, kakao, káva, ovocné výťažky a esencie, smotana, orechy a podobne.
Vana Tallinn

Vana Tallinn je tradičný estónsky silný alkoholický nápoj, likér. Má tmavohnedú farbu, je priehľadný a má redšiu konzistenciu. Je výrazne sladký a korenený, základná rumová príchuť je dotváraná rôznymi prírodnými zložkami (okrem iného citrusovými silicami, škoricou a vanilkou). Obsah alkoholu je na stredoeurópske pomery nezvykle vysoký – vyrába sa vo variantoch 40 %, 45 % a 50 %. V súčasnosti produkuje estónsky výrobca Liviko aj krémový variant likéru, tzv. Vana Tallinn Kooreliköör () s obsahom alkoholu 16 % s príchuťami smotana a čokoláda. Podľa oficiálnych vyjadrení liehovaru je v západoeurópskych krajinách najžiadanejšou práve základný variant likéru s obsahom alkoholu 40 %.
Vďaka svojej jedinečnosti sa likér „Vana Tallinn“ stal svetoznámym symbolom nielen estónskeho hlavného mesta Tallinn, ale aj celého Estónska a je jedným z najvýznamnejších exportných artiklov Estónska. 
Dejiny.
Likér Vana Tallinn vznikol v septembri 1960 v tallinnskom liehovare Liviko. Za jeho vznikom stoja zamestnanci výskumu Bernhard Jurno, Jan Sijmo a Ilse Maarová. Postupnými experimentami sa snažili vyvinúť likér príjemnej chuti. Základom sa stal jamajský rum, vanilka, a silice citrusových plodov. Presná receptúra je prísne stráženým tajomstvom. Bolo vyrobených takmer 100 miliónov fliaš tohoto likéru. V časoch Sovietskeho zväzu sa likér do Ruska oficiálne vôbec nedovážal a celá produkcia sa spotrebovala v Estónsku. Až po rozpade ZSSR, v 90.tych rokoch 20. storočia sa likér začal dovážať do Ruska a v súčasnosti predstavuje pre estónskeho výrobcu najväčšie zahraničné odbytisko. Zahraničný export prekročil domácu spotrebu likéru prvýkrát v roku 2005.
Názov.
Názov likéru „Starý Tallinn“ () priamo odkazuje na miesto svojho vzniku, na estónske hlavné mesto Tallinn. Vana Tallinn je zároveň aj označenie historického centra mesta.
Použitie.
Najčastejšie sa likér pije samostatne, zväčša chladený a s ľadom. Zvykne sa pridávať aj do kávy. V ostatných rokoch vzniká aj veľké množstvo miešaných nápojov, v ktorých sa likér používa. Najlepšie vynikne v koktailoch s vermutom, šumivým vínom a nesladenými džúsmi.
Ocenenia.
Podľa oficiálnej stránky výrobcu, firmy Liviko, je likér držiteľom týchto ocenení:
Jevgenij Markovič Iršai

Jevgenij Iršai/Евгений Иршаи (* 15. január 1951, Petrohrad, Rusko) je slovenský hudobný skladateľ ruského pôvodu. Narodil sa v Petrohrade (vtedajší Leningrad) a obaja jeho rodičia boli profesionálni hudobníci. Otec pôsobil ako huslista v Mariinskom divadle, matka bola padagogička klavíra na špeciálnej strednej hudobnej škole pre mimoriadne talentované deti, ktorú ukončil aj Jevgenij Iršai.
Život a kariéra.
Iršai ukončil štúdium v roku 1969 na Špeciálnej hudobnej škole a v štúdiu ďalej pokračoval na Leningradskom Konzervatóriu Rimského Korsakova, kde študoval kompozíciu u A. A. Tchernova a V. Uspenskeho (1975) a klavír u P. A. Serebriakova (1978).
V roku 1991 Iršai emigroval na Slovensko, kde žije doteraz. V súčasnosti pôsobí na Vysokej škole múzických umení ako profesor kompozície a vedúci katedry skladby a dirigovania.
Iršaiove diela pravidelne znejú na slovenských a svetových pódiách. Komponuje aj na objednávku prominentných interpretov ako Sergej Roldugin (violončelo), Aleksander Gabryš (kontrabas), Milan Paľa (husle), Jozef Lupták (violončelo), Pavol Brešlik (tenor), Ján Kalinowski (violončelo), Marek Szlezer (klavír) a dirigentov (Peter Gribanov, Aleksander CHernushenko, Mark Kadin, Mario Košik, Viktoria Žaďko.
Laurits Andersen Ring

Laurits Andersen Ring, narodený ako Laurits Andersen, (* 15. august 1854, Ring, Dánsko - † 10. september 1933, Sankt Jørgensbjerg Sogn) bol jeden z popredných maliarov dánskeho symbolizmu.
Vyrastal v skromných pomeroch na malej farme. Ako maliar sa nikdy nedištancoval od svojho skromného pôvodu, ale túto skutočnosť urobil dominantnou témou svojej tvorby. Hlavnou témou jeho obrazov bol život na vidieku a vidiecka krajina. Krátko študoval na Akadémii výtvarných umení v Kodani, ale nikdy ju neukončil.
25. júla 1896 sa oženil s maliarkou Sigrid Kahlerovou, dcérou keramikára Hermana Kahlera.
Vestfjorden

Vestfjorden je nórsky fjord. S dĺžkou 255 km ide o najmohutnejší fjord. Nachádza sa medzi súostrovím Lofoty a severozápadným pobrežím Nórska. Pobrežie je horizontálne veľmi členité, so skalnatým povrchom.
Fjord je známy aj lovom tresky, ktorá sa tu loví už od stredoveku. V súčasnosti tu počas zimy migrujú kosatky, ktoré sa stali turistickou atrakciou.
Bering Glacier

Bering Glacier (-po anglicky) alebo Beringov ľadovec je najdlhší vysokohorský ľadovec na Zemi. Je dlhý 170 km. Nachádza sa v Aljaške vo Vrchoch svätého Eliáša, kde zlieza z vrchu Mount Logan k brehu ostrova Kayak. Je pomenovaný podľa dánskeho moreplavca Vitusa Beringa.
Je súčasťou národného parku Wrangell–St. Elias National Park and Preserve.
Crater Lake (Oregon)

Crater Lake (-po anglicky) alebo Kráterové jazero je kráterové jazero v USA v Oregone. Je hlavnou súčasťou národného parku Crater Lake National Park. Hladina sa nachádza vo výške ~ 
S hĺbkou je 8. najhlbšie jazero na Zemi. Jeho priemer je cca 10 km, plocha . Voda v jazere je čistá a má tmavomodrú farbu, jazero plní roztopený sneh a zrážky. Vzniklo približne pred 7 700 (± 150) rokmi pri výbuchu sopky Mount Mazama.
Kráterové jazero

Kráterové jazero je jazero, ktoré vzniklo zhromaždením zrážkovej a podzemnej vody v sopečnom kráteri alebo kaldere po skončení sopečnej činnosti . Je to druh sopečného jazera.
Crater Lake

Crater Lake môže byť:
Gymnázium Kráľovský Chlmec

Gymnázium Kráľovský Chlmec ("maď. Királyhelmeci Gimnázium") je gymnázium poskytujúce štúdium v slovenskom a maďarskom jazyku v meste Kráľovský Chlmec na Horešskej ulici. Škola je jednou z najstarších a kľúčových vzdelávacích inštitúcií v regióne.
História.
Miestna správna komisia v Kráľovskom Chlmci dňa 26. júna 1948 požiadala zbor povereníkov o povolenie otvorenia Gymnázia a Hospodárskej školy v meste. Výuka na gymnáziu začala 1. septembra 1948. Prvým riaditeľom školy sa stal Jozef Mastiliak. V školskom roku 1948/49 mala škola iba jednu triedu s počtom 30 žiakov. Postupne sa však rozširovala a v školskom roku 1951/52 mala už štyri ročníky so štyrmi triedami. Od 1. septembra 1949 sa riaditeľom stal Gejza Dókus.
Vo februári 1952 sa škola z priestorových dôvodov presťahovala do kaštieľa v Pribeníku. 1. septembra 1953 bolo gymnázium zrušené a vznikla jedenásťročná stredná škola. V tomto roku bola otvorená i jedenásťročná stredná škola s vyučovacím jazykom maďarským. Prvou riaditeľkou sa stala Irena Zoldánová. Od školského roku 1960/61 bol novým riaditeľom Bartolomej Tolvaj a škola dostala názov Dvanásťročná stredná škola s vyučovacím jazykom maďarským.
1. septembra 1961 bola zriadená Všeobecno vzdelávacia škola, pričom riaditeľom školy sa stal Jozef Račko.
V školskom roku 1970/71 boli vytvorené prvé triedy terajšieho gymnázia. Nakoľko však budova školy bola pre tieto účely nevhodná, rozhodlo sa o výstavbe novej.
V októbri 1979 bol položený základný kameň pre novú školskú budovu. Od septembra 1976 pôsobil ako riaditeľ školy Ladislav Lénárt, po smrti ktorého bol r. 1984 poverený vedením školy Ladislav Totkovič a od 1. septembra 1981 sa riaditeľom stáva RNDr. Eugen Mikláš. Nová budova školy bola odovzdaná do užívania v roku 1989. Školským rokom 1990/91 sa novou riaditeľkou školy stáva RNDr. Mária Ténaiová. Od školského roku 1995/96 začalo činnosť osemročné gymnázium.
Súčasnosť.
V súčasnosti poskytuje Gymnázium Kráľovský Chlmec možnosť štúdia v štvorročnej alebo osemročnej podobe na oddeleniach s vyučovacím jazykom slovenským a maďarským.
V rokoch 2011 – 2012 prešla budova školy kompletnou rekonštrukciou. 
13 – 16. augusta 2012 škola hostila 5. Majstrovstvá Európy v shuttlecock-u.
Acetonémia

Acetonémia () môže byť:
Acetonémia (symptóm)

Acetonémia () je prítomnosť acetónu v krvi. Acetón v ľudskom tele za normálnych okolností vzniká v stopových množstvách pri štiepení tukov neenzýmovou dekarboxyláciou kyseliny acetoctovej (CH3COCH2COOH).
Fyziologická hladina acetónu v krvnej plazme sa pohybuje v hodnotách 10-30 μmol.l-1. Zvyšuje sa pri dlhodobom hladovaní alebo ťažkej fyzickej námahe, typický je vzostup hladiny u pacientov s dekompenzovaným diabetes mellitus.
Acetonémia (choroba zvierat)

Acetonémia () je ochorenie zvierat vyvolané poruchou ich energetického metabolizmu, keď je zviera nútené získavať energiu namiesto z tukov a cukrov štiepením bielkovín. Charakteristickými príznakmi sú ketonémia (ketóny a acetón v krvi), ketonúria (ketóny a acetón v moči), acetónový zápach vydychovaného vzduchu, prípadne i mlieka. Príčinou je najčastejšie nevhodné krmivo, stav sa lieči jeho príslušnou úpravou.
Come with Us

Come with Us je štvrtý štúdiový album britskej big beatovej dvojice The Chemical Brothers vydaný dňa 28. januára 2002. Na albume sa ako hosťujúci vokalisti objavili Richard Ashcroft a Beth Ortonová. Album debutoval na 1. mieste v rebríčku UK Albums Chart a dňa 1. februára 2002 bol certifikovaný Zlatou platňou cez BPI.
Eyrovo jazero

Eyrovo jazero () je najväčšie jazero v Austrálii. Je položené v nadmorskej výške 16 m pod hladinou mora, je to najnižší bod v Austrálii. Je pomenované po E. J. Eyrovi, prvom Európanovi, ktorý ho v roku 1840 objavil.
Jazero tvorí Severné Eyrovo jazero (väčšie) a Južné Eyrovo jazero, ktoré spája úzky prieliv Goyder. Jeho rozloha sa výrazne mení a to od 9 000 po , pričom v extrémnych suchách úplne zmizne. Počas sucha tvorí jazero iba vlhká soľná panva. Je to najväčšie prechodné jazero na svete. Je plytké a bezodtokové.
Je súčasťou chránenej oblasti Lake Eyre National Park.
Fínska jazerná pahorkatina

Fínska jazerná pahorkatina () je územie na západe Fínska. Takmer polovicu územia tvoria jazerá a jazierka, je ich spolu viac ako 60 000, tvoria tak najväčšie sústredenie jazier na Zemi. Územie bolo vytvorené pleistocénnym kontinentálnym ľadovcom.
Z geomorfologického hľadiska je Fínska jazerná pahorkatina súčasťou Východoeurópskej platformy. Geologicky tvorí jej podložie Baltský štít.
Najväčšie jazerá: Saimaa (), Inari (), Päijänne ().
The Expendables 2

The Expendables 2 je americký akčný film, ktorý režíroval Simon West a scenár napísal Richard Wenk a Sylvester Stallone na základe príbehu Kena Kaufmana, Davida Agosta a Wenka. Je pokračovaním akčného filmu z roku 2010, pričom v hlavných úlohách sa predstavili Sylvester Stallone, Jason Statham, Jet Li, Dolph Lundgren, Chuck Norris, Randy Couture, Terry Crews, Liam Hemsworth, Jean-Claude Van Damme, Bruce Willis a Arnold Schwarzenegger.
AKB Privatbank Zürich

AKB Privatbank Zürich AG je švajčiarska privátna banka so sídlom v Zürichu. Od roku 2001 je stopercentnou dcérskou spoločnosťou Aargauischen Kantonalbank.
Banka bola založená v roku 1988 ako "BFZ Bankfinanz". V roku 1992 sa ako dcérska banka spoločnosti Bank Austria premenovala najskôr na Bank Austria (Schweiz) AG, od roku 1998 na Bank Austria Creditanstalt (Schweiz) AG. V roku 2001 banku preberá Aargauische Kantonalbank, mení jej názov na AKB Privatbank Zürich AG a začleňuje ju do svojej firemnej štruktúry.
Na konci roka 2008 vykazovala banka bilančnú sumu 450,8 milióna frankov a aktíva v hodnote 1,8 miliardy švajčiarskych frankov.
The Royal Bank of Scotland Group

The Royal Bank of Scotland Group plc (skrátene RBS Group) je britská banková a poisťovacia holdingová spoločnosť, v ktorej britská vláda (konkrétne ministerstvo financií a hospodárstva) vlastní 82% podiel. Tento podiel je vlastnený a spravovaný prostredníctvom UK Financial Investments Limited, ktorej hlasovacie práva sú obmedzené na 75%, aby sa banka udržala na londýnskej burze. S akciami spoločnosti sa obchoduje aj na newyorskej burze. Spoločnosť má sídlo v škótskom Edinburghu. Po finančnom kolapse v roku 2009 bola krátko najväčšou spoločnosťou na svete s imaním 1,9 bilióna libier a 1,8 bilióna libier v záväzkoch.
Spoločnosť ovláda banku The Royal Bank of Scotland, ktorú založil kráľ Juraj I. v roku 1727, National Westminster Bank, ktorej počiatky siahajú do roku 1650, írsku Ulster Bank a ďalšie banky a spoločnosti.
Bruegel

Bruegel, Brueghel, Breughel alebo Breugel môže byť:
Mesačná sonda

Mesačná, alebo lunárna sonda je kozmická sonda, ktorej úlohou je prieskum Mesiaca alebo jeho blízkeho okolia. Tento výskum môže byť vykonávaný krátkodobo počas blízkeho preletu okolo Mesiaca, prípadne dlhodobejšie z jeho obežnej dráhy, alebo priamo z jeho povrchu. 
Keďže Mesiac je naše najbližšie vesmírne teleso, bol prvým a najčastejším cieľom kozmických sond v počiatkoch kozmonautiky. Mnoho prvých pokusov však ani nedosiahlo Mesiac vinou zlyhania rakiet, ktoré tieto sondy vynášali. Rané sondy určené na jeho prieskum boli zväčša veľmi jednoduché a často sa potýkali s množstvom technologických problémov, pomerne rýchlo sa však vyvíjali a stávali sa stále viac komplexnejšími. Aj mimo pilotovaných kozmických výprav (program Apollo) nám poskytli (a poskytujú) o Mesiaci enormné množstvo informácii.
Vavá

Vavá, vlastným menom Edvaldo Izídio Neto (* 12. november 1934, Recife, Brazília – † 19. január 2002, Rio de Janeiro) bol brazílsky futbalový reprezentant. Hrával na poste útočníka. Bol súčasťou mužstva, ktoré vyhralo majstrovstvá sveta vo futbale v rokoch 1958 a 1962.
Je považovaný za jedného z najlepších útočníkov svojej generácie. Je jedným zo štyroch hráčov, ktorý strelili gól v dvoch finále majstrovstiev sveta. Prvý dal proti Švédsku vo finále majstrovstiev sveta 1958, druhý proti Česko-Slovensku vo finále majstrovstiev sveta 1962 v Čile.
Sony Ericsson K550i

Sony Ericsson K550i je mobilný telefón vyrobený spoločnosťou Sony Ericsson. Predstavený bol 6. februára 2007.
Technické špecifikácie.
Podporované multimediálne formáty.
Audio: MPEG4 (AAC, AAC+, eAAC+), MP3 do 320 kbps, M4A, AMR, WAV, MIDI, EMY, IMY, XMF, WMA
Video: MPEG4 (audio AAC aj AMR), 3GPP (MPEG4, H.263, H.264, zvuk AAC alebo AMR), WMV
Obraz: GIF, JPEG, BMP, WBMP, PNG, SVG Tiny 1.1, Macromedia Flash Lite 1.1
Animácie: SVG Tiny 1.1, GIF
Zosnutie presvätej Bohorodičky

Zosnutie presvätej Bohorodičky alebo Uspenie presvätej Bohorodičky (gr. Κοίμησις Θεοτόκου, csl. Успе́нїе Пресвято́й Богоро́дицы) je jedným z dvanástich veľkých sviatkov v gréckokatolíckej a pravoslávnej cirkvi. Slávi sa 15. augusta.
Sviatok oslavuje Máriino zosnutie (smrť), prenesenie do nebies (nanebovzatie) a oslávenie. Sviatok predkladá Máriu ako vzor cesty, ktorú má každý kresťan prejsť pri prijímaní spásneho tajomstva Krista. V bohoslužobných textoch sa vyzdvihuje aj úloha Márie ako príhovorkyne u svojho Syna Ježiša Krista za spásu celého ľudstva. To zdôrazňujú mnohé texty, ktoré sa končia zvolaním „cez teba preukazuje svetu veľké milosrdenstvo“ alebo podobnými formuláciami.
Sviatok Zosnutia má jeden deň predsviatku (14. augusta) a obdobie posviatku, ktoré sa uzatvára 23. augusta. Okrem toho má prípravný pôst, ktorý trvá dva týždne a nazýva sa Uspenský pôst (alebo ľudovo "Spasivka").
Sviatok má korene v ranom kresťanstve, od konca 6. storočia sa slávi na celom kresťanskom Východe, kedy cisár Maurikios I. stanovil aj dátum slávenia na 15. augusta.
Sviatku Zosnutia sú zasvätené mnohé gréckokatolícke chrámy na Slovensku a aj najvýznamnejšie odpustové miesta (Ľutina, Klokočov a ďalšie).
Tropár sviatku: "Pri pôrode si panenstvo zachovala, pri zosnutí si svet neopustila, Bohorodička, prešla si do života, ty, ktorá si matkou Života. Svojimi modlitbami oslobodzuješ od smrti naše duše."
Etnozoológia

Etnozoológia je veda o minulých a súčasných vzájomných vzťahov medzi ľudskými kultúrami a zvieratami v ich prostredí. Zahŕňa klasifikáciu a pomenovanie živočíšnych foriem, kultúrne poznatky a využitie divých a domácich zvierat. Je to jedna z hlavných disciplín etnobiológie, viacero svojich prístupov zdieľa s etnobotanikou.
Pannonhalmský obvod

 
Pannonhalmský obvod () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Pannonhalma.
Sídla.
V obvode sa nachádza celkovo 1 mesto a 17 obcí.
Atomic

Atomic Austria GmbH je rakúsky výrobca lyžiarskeho vybavenia (lyže, lyžiarky, viazaní, prilieb, palíc, okuliarov a ochrannej výbavy).
Spoločnosť založil v roku 1955 Alois Rohrmoser. Vo svojich začiatkoch, keď mala spoločnosť štyroch zamestnancov, vyrobila ročne okolo 40 párov lyží. Začiatkom 60. rokov sa produkcia zvýšila na 5000 ročne. V súčasnosti vyrobí spoločnosť Atomic 600 000 párov lyží ročne.
Letisko Cam Ranh

Letisko Cam Ranh () je letisko sídliace na západe Cam Ranhu, v mestskej časti Nam Trung Bo, Vietnam. Počas vietnamskej vojny sa tu nachádzala veľká vojenská letecká základňa amerických leteckých síl.
Zbožštenie

Zbožštenie (gr. θέωσις, csl. ωбоженїе) je v gréckokatolíckej a pravoslávnej teológii bytostné zjednotenie a spojenie človeka s Bohom, účasť človeka na živote presvätej Trojice, na Božej prirodzenosti. Toto spojenie človeka a Boha ale neznamená ich stotožnenie ani splynutie v jedno bytie. Veriaci sa stáva milosťou tým, čím je Kristus svojou prirodzenosťou. Zbožštenie je podľa gréckokatolíckej a pravoslávnej teológie cieľom ľudského života. Je to proces, ktorý prebieha počas celého života, definitívne bude ukončený až pri druhom príchode Ježiša Krista.
Náuka o zbožštení človeka existuje v cirkvi od prvých storočí. Jej základ je v Biblii, kde sa viackrát hovorí o účasti človeka na Božej prirodzenosti, svätosti a pod. (2 Pt 1, 4; Hebr 3, 14 ; 6, 4; 12, 10). Rozvinuli ju už prví cirkevní otcovia. Svätý Irenej Lyonský (asi 135-202) hovorí: "„Boh sa stal synom človeka, aby sa človek stal synom Boha.”" Svätý Atanáz Alexandrijský (295–373): "„Lebo on sa stal človekom, aby sme sa my stali bohmi.”"
Teológia zbožštenia nie je neznámou ani na Západe, napríklad sv. Tomáš Akvinský (1225-1274) ju formuloval takto: "„Keďže jednorodený Boží Syn chcel, aby sme mali účasť na jeho božstve, prijal našu prirodzenosť, stal sa človekom, aby ľudí urobil bohmi.“" Veľký obdivovateľom teológie zbožštenia bol aj rímsky pápež Ján Pavol II., najmä vo svojom apoštolskom liste Orientale lumen.
Zbožštenie je takisto súčasťou náuky Cirkvi Ježiša Krista Svätých neskorších dní (mormónov), ktorá verí, že všetci ľudia sú duchovne počatí (Židom 12:9, Skutky 17:28-29) synovia a dcéry Boha a teda sú súčasťou jednej nebeskej rodiny. Pretože ľudia sú doslovné Božie deti, môžu sa stať dedičmi jeho slávy a spoludedičmi s Ježišom Kristom (Rimanom 8:16-17).
Mormónska cirkev učí, že jedno z požehnaní daných zbožšteným ľuďom je, že „budú mať všetko, čo má náš Nebeský Otec a Ježiš Kristus – všetku moc, slávu, panstvo a poznanie" (viď NaZ 132:19-20). Prezident Joseph Fielding Smith napísal: „Otec prostredníctvom Syna sľúbil, že všetko, čo má, bude dané tým, ktorí sú poslušní jeho prikázaniam. "Porastú v poznaní, múdrosti a moci, pôjdu od milosti k milosti, až kým sa im náhle nerozbreskne plnosť dokonalého dňa."“ (Doctrines of Salvation, comp. Bruce R. McConkie, 3 vols.)
Rusko na Letných olympijských hrách 2012

Rusko na Letných olympijských hrách 2012 reprezentovalo 436 športovcov – 208 mužov a 228 žien. V celkovom súčte medailí získali jeho športovci 82 medailí, čo bolo z hľadiska zisku medailí tretie miesto v bilancii krajín, podľa počtu so 24-mi zlatými medailami skončili na štvrtom mieste v medailovom poradí. Najúspešnejšími odvetviami boli atletika (18 medailí), zápasenie (11 medailí) a športová gymnastika (8 medailí).
Zlaté medaily získali v týchto športoch: atletika – 8, box – 1, judo – 3, športová gymnastika – 1, moderná gymnastika – 2, rýchlostná kanoistika – 1, synchronizované plávanie – 2, zápasenie – 4, volejbal – 1 a skoky do vody – 1.
Csornský obvod

 
Csornský obvod () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Csorna.
Sídla.
V obvode sa nachádza celkovo 1 mesto a 33 obcí.
Kapuvársko-beledský obvod

 
Kapuvársko-beledský obvod () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Kapuvár.
Sídla.
V obvode sa nachádzajú celkovo 2 mestá a 17 obcí.
Šopronsko-fertődsky obvod

 
Šopronsko-fertődsky obvod () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Šopron.
Sídla.
V obvode sa nachádzajú celkovo 3 mestá a 37 obcí.
Klíč k poznání

Klíč k poznání je prvý EP album brnianskej rockovej skupiny The Progress Organization, ktorá neskôr používala názov Progres 2. Vyšiel v roku 1970 a šlo o prvú oficiálne vydanú nahrávku skupiny.
Album "Klíč k poznání" vyšiel v roku 1970 v malom brnianskom vydavateľstve Discant (vzniklo počas Pražskej jari, po invázii vojsk Varšavskej zmluvy do Česko-Slovenska však nemalo dlhé trvanie). V prípade "Klíče k poznání" šlo skôr o rozšírený singel, pretože sa využila štandardná sedempalcová gramofónová platňa. Skupina ale musela použiť rýchlosť otáčania 33 otáčok za minútu, obvyklú skôr pri dlhohrajúcich platniach, aby sa skladby na malú vinylovou platňu vošli.
Na albume sa nachádzajú tri skladby. Titulná „Klíč k poznání“, najdlhšia z nich, je spievaná po česky, ostatné dve majú anglické texty.
Piesne z tohoto EP vyšli prvý raz na CD v roku 2006, kedy vydavateľstvo FT Records vydalo reedíciu prvého albumu The Progress Organization, platne "Barnodaj". Všetky tri skladby z "Klíče k poznání" boli na album zaradené ako bonusy.
Tétsky obvod

 
Tétsky obvod () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Tét.
Sídla.
V obvode sa nachádza celkovo 1 mesto a 18 obcí.
Payza

Payza je internetový platobný systém. Umožňuje prevody peňazí medzi účtami, ktoré sú identifikované e-mailovými adresami. Dostupný je v angličtine a vo francúzštine.
Podporované meny.
Nasledujúci zoznam obsahuje zoznam mien, ktoré podporuje platobný systém Payza. Ako východiskovú menu je možné mať ktorúkoľvek podporovanú menu. Ak na účet príde suma peňazí v mene, ktorá na účte nie je otvorená, mena sa automatický otvorí.
Typy účtov.
Payza podporuje 3 typy účtov:
Všetky účty sú zadarmo. Účet Business je nutné verifikovať, pri ostatných typov je verifikácia voliteľná. Payza však môže pre dokončenie transakcie vyzvať majiteľa účtu, aby svoj účet verifikoval.
Acetonitril

Acetonitril (iné názvy: metylkyanid) je bezfarebná jedovatá kvapalina so zápachom podobným éteru. Je dobre rozpustná vo vode, má nízku teplotu varu (82 °C) a je ľahko zápalná.
Použitie.
Je medziproduktom organických syntéz a využíva sa predovšetkým ako rozpúšťadlo.
Acetonúria

Acetonúria () môže byť:
Acetonúria (symptóm)

Acetonúria () je prítomnosť acetónu v moči. Acetón v ľudskom tele za normálnych okolností vzniká v stopových množstvách pri štiepení tukov neenzýmovou dekarboxyláciou kyseliny acetoctovej (CH3COCH2COOH).
Fyziologická hladina acetónu v moči je pod 20 μmol denne. Zvyšuje sa pri dlhodobom hladovaní či vystavení chladu, ťažkej fyzickej námahe, vysokej horúčke, typický je vzostup hladiny u pacientov s dekompenzovaným diabetes mellitus. U detí je častejšia.
Acetonúria (choroba zvierat)

Acetonúria () je ochorenie zvierat vyvolané poruchou ich energetického metabolizmu, keď je zviera nútené získavať energiu namiesto z tukov a cukrov štiepením bielkovín. Je ťažšou formou acetonémie. Charakteristickými príznakmi sú ketonémia (ketóny a acetón v krvi), ketonúria (ketóny a acetón v moči), acetón v stolici, acetónový zápach vydychovaného vzduchu, prípadne i mlieka. Príčinou je najčastejšie dlhodobé podávanie nevhodného krmiva so zlým pomerom bielkovín a sacharidov, prípadne dlhodobé hladovanie zvieraťa. Stav sa lieči príslušnou úpravou stravy.
Majstrovstvá sveta v bejzbale žien 2012

Majstrovstvá sveta v bejzbale žien 2012 boli v poradí 5. majstrovstvá sveta v bejzbale žien, ktoré organizuje Medzinárodná bejzbalová federácia (IBAF). Konali sa v Edmontone, v provincii Alberta, v Kanade od 10.19. augusta 2012, za účasti 8 tímov. V Kanade sa konali ženské MS druhýkrát, keď predtým to bolo v roku 2004, tiež v Edmontone. Zápasy sa odohrali na dvoch edmontonských štadiónoch: Telus Field a John Fry Park. Titul obhájilo družstvo Japonska, ktoré získali tak už svoje tretie prvenstvo.
Prám z trámů

„Prám z trámů“ je prvý singel brnianskej rockovej skupiny Barnodaj, ktorá neskôr používala názov Progres 2. Vyšiel v roku 1978.
Singel „Prám z trámů“ pochádza z albumu Barnodaja "Mauglí", ktorí vyšiel v tom istom roku ako singel. Obsahuje dve piesne z tohto albumu. Na A strane sa nachádza jediná skladba klávesistu Jana Sochora na albume, „Prám z trámů“. B stranu singla zaberá titulná pieseň „Mauglí“ od gitaristu Pavla Váněho. K obom skladbám napísal text básnik Pavel Kopta a obe sa nijak nelíšia od verzií, ktoré vyšli na LP.
Ostrihomský obvod

Ostrihomský obvod (maď. "Esztergomi kistérség") je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Ostrihom.
Sídla.
V obvode sa nachádzajú celkovo 3 mestá a 6 obcí.
Cole Porter

Cole Albert Porter (* 9. jún 1891 – † 15. október 1964) bol americký hudobný skladateľ a textár. Je autor celej rady muzikálových komédií ako napríklad: "Kiss Me, Kate", "Fifty Million Frenchmen", "DuBarry Was a Lady" a "Anything Goes". Medzi jeho najznámejšie piesne patria „Night and Day“, „I Get a Kick out of You“, „Well, Did You Evah!“ a „I've Got You Under My Skin“. 
Mnoho piesní z jeho tvorby obsahuje sofistikovanú poetiku plnú milostných podtextov a humorných tém. Jeho hudobným poznávacím znamením boli komplikované jazzové rytmy. Už počas svojho života sa stal jedným z najusilovnejších autorov, ktorí patria do "Great American Songbook". Stal sa jedným z mála autorov z povestnej hudobnej uličky Tin Pan Alley, ktorí tvorili zároveň hudbu aj texty svojich piesní.
Friedrich von Schmidt

Friedrich slobodný pán von Schmidt (* 22. október 1825, Frickenhofen, Württemberské kráľovstvo – † 23. január 1891, Viedeň, Rakúsko-Uhorsko) bol architekt ustáleného neogotického slohu. Je čestným občanom mesta Viedeň.
Životopis.
Po štúdiách na stuttgartskej polytechnike a kamenárskom učení pracoval v Kolíne nad Rýnom a Miláne. V roku 1859 prišiel ako profesor na Akadémiu výtvarných umení vo Viedni, kde od roku 1865 pôsobil ako riaditeľ Architektonickej zvláštnej školy.
Svätý Stanislav

Svätý Stanislav môže byť
Kamil Kreps

Kamil Kreps (* 18. november 1984, Litoměřice) je bývalý český profesionálny hokejista.
Kariéra.
Kreps je odchovancom Litvínova, kde pôsobil ako dorastenec a neskôr aj ako junior. V sedemnástich rokoch odišiel do zámoria, kde v sezónach 2001/2002, 2002/2003 patril medzi najlepších hráčov juniorského tímu Brampton Battalion pôsobiaceho v Ontario Hockey League (OHL). V roku 2003 bol draftovaný klubom Florida Panthers v 2. kole ako 38. v poradí. Do prvého tímu Panthers sa prebojoval prvýkrát v sezóne 2006/2007. V 14 zápasoch zaznamenal gól a asistenciu, no trénerov zaujal natoľko, že v ďalších sezónach sa stal pevnou súčasťou Floridy Panthers. V spomínanom mužstve odohral celkovo 232 zápasov, s bilanciou 19 gólov a 41 asistencií. 
Po sezóne 2009/2010 prestúpil do fínskeho klubu Oulun Kärpät. Vo fínskej SM-liige odohral 55 stretnutí, v ktorých zaznamenal 29 kanadských bodov. V sezóne 2011/2012 pôsobil v tíme KHL Barys Astana, kde nastúpil v 52 zápasoch základnej časti (9 gólov, 20 asistencií) a v 7 zápasoch play-off (1+3). Pred sezónou 2012/2013 sa dohodol s klubom HC Slovan Bratislava na ročnom kontrakte, no už začiatkom septembra 2012 s ním klub ukončil spoluprácu. Počas sezóny 2012/2013 tak posilnil švajčiarsky tím Kloten Flyers.
Steve Aoki

Steve Hiroyuki Aoki (* 30. november 1977, Miami, Florida, USA) je americký electro house hudobník, hudobný producent a zakladateľ vydavateľstva Dim Mak Records.
Hitman (séria)

Hitman je názov série počítačových hier, ktorej autorom je dánska spoločnosť IO Interactive. Hra ponúka rolu nájomného vraha - Agenta 47, s ktorým hráč plní rôzne misie, pritom môže ale nemusí dodržovať stealth prvky hry, tj. zabíjať len určené ciele, pohybovať sa bez spozorovania atď. Soundtrack, ktorý tvorí prevažne mix symfonickej hudby a elektroniky pre sériu komponuje dánsky skladateľ Jesper Kyd (produkuje tiež soundtrack pre rôzne diely série Assassin's Creed).
Celkovo sa predalo okolo 8 miliónov kusov zo série . Kritiky sú tiež priaznivé, zväčša okolo 80%.
Kisbérsky obvod

Kisbérsky obvod (maď. "Kisbéri kistérség") je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Kisbér.
Sídla.
V obvode sa nachádza celkovo 1 mesto a 16 obcí.
Komáromský obvod

Komáromský obvod (maď. "Komáromi kistérség") je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Komárom.
Sídla.
V obvode sa nachádzajú celkovo 3 mestá a 6 obcí.
Oroszlánsky obvod

Oroszlánysky obvod (maď. "Oroszlányi kistérség") je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Oroszlány.
Sídla.
V obvode sa nachádza celkovo 1 mesto a 5 obcí.
Tatský obvod

Tatský obvod (maď. "Tatai kistérség") je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Tata.
Sídla.
V obvode sa nachádza celkovo 1 mesto a 9 obcí.
Tatabánsky obvod

Tatabánsky obvod (maď. "Tatabányai kistérség") je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Tatabánya.
Sídla.
V obvode sa nachádza celkovo 1 mesto a 9 obcí.
Gamajun

Gamajun je kúzelný veštecký vták v slovanskej mytológii, vyskytujúci sa najmä v ruskej kultúre. Je symbolom zdravej múdrosti a znalosti, žije na ostrove ďaleko na východe blízko raja. Gamajun je zobrazovaný ako veľký vták so ženskou hlavou, podobne ako Sirin a Alkonost. 
Danil Andrejev vo svojej kozmografii "Roza Mira" zastáva názor, že Sirinovia, Alkonostovia a Gamajunovia sú v raji vtelení do archanjelov.